《赠螺浮黄门次龚合肥韵》
清代·张英

十年霜雪老黄门，抗疏群知国体尊。岳鹿折来真有胆，山龙补体自无痕。

漫言盘错昭臣节，偏向风尘识主恩。亲见闾阎凋敝甚，《郑图》还与绘千村。

作者简介：（1637—1708）安徽桐城人，字敦复，号乐圃。康熙六年进士，由编修累官文华殿大学士，兼礼部尚书。历任《国史》、《一统志》、《渊鉴类函》、《平定朔漠方略》总裁官，充会试正考官。为官敬慎，卒谥文端。有《恒产琐言》、《笃素堂诗文集》等。